== Den nuværende station ==
[[File:Fredericia station building.jpg|thumb|left|Stationsbygningen i 2018.]]
Den nuværende station i [[funktionalisme (arkitektur)|funktionalistisk stil]] med et islæt af [[klassicisme]] er tegnet af [[arkitekt]]en [[Knud Tanggaard Seest]], der var overarkitekt ved [[DSB]] fra [[1922]] til [[1949]].<ref name=WeilbachSeest/> Stationen har en [[banegårdshal]], hvilket er ualmindeligt i Skandinavien. Faktisk er banegården én af blot fem i Danmark med banegårdshal; de øvrige er [[Københavns Hovedbanegård|Københavns]] og [[Aarhus Hovedbanegård]], [[Nørrebro Station|Nørrebro S-togsstation]], samt den nu nedlagte [[Gedser Station]]. Desuden har stationen Danmarks længste perroner, som er hver 330 meter lange. Dette hænger sammen med at Fredericia er et vigtigt trafikknudepunkt for DSB, hvor stadig mange passagerer skal skifte tog under deres rejse og at de fleste intercity- og lyntog fra København bliver splittet op og kører til de andre forskellige byer i Jylland. Omvendt bliver togene fra de forskellige byer samlet, når de er på vej til København.
Bygninger,_konstruktioner_og_anlæg